open-index/open-wikipedia-markdown huggingface dataset:
Forza Aérea de Turquía

A **Forza Aérea de Turquía** (turco: *Türk Hava Kuvvetleri*) é a rama de guerra aérea das Forzas Armadas de Turquía. As orixes da Forza Aérea turca remóntanse a xuño de 1911 cando foi fundada polo Imperio Otomán, porén, tal e como son coñecidas no presente non chegaron a existir ata o ano 1923 coa creación da República de Turquía. É a terceira forza aérea máis grande da OTAN.[15]

En 1998 as Forzas Armadas de Turquía anunciaron un programa de modernización cun custo de 160 000 millóns de dólares nun período de 20 anos en varios proxectos. 45 000 millóns estaban destinados para a revisión da Forza Aérea, e inclúe a compra de novos avións de combate (os TAI TFX e Lockheed Martin F-35 Lightning II) e helicópteros (de cargas pesadas e medias, ataque, e propósito xeral lixeiros).

Segundo Flight International (Flightglobal.com) e o Instituto Internacional de Estudos Estratéxicos, en 2020 a Forza Aérea turca tiña unha forza activa de 50 000 militares e opera uns 1 250 aeronaves tripuladas.

O primeiro piloto nego do mundo, Ahmet Ali Çelikten, e a primeira muller piloto de caza, Sabiha Gökçen, serviron na Forza Aérea turca.

## Notas
A Madanela, Arante, Ribadeo

**A Madanela** é un lugar da parroquia de Arante, no concello lucense de Ribadeo na comarca da Mariña Oriental.

## Toponimia 
O topónimo **A Madanela** é unha forma popular do hebraico *Magdalena*, á súa vez xentilicio de *Magdala*, nome dunha localidade palestina que parece remontar ao hebraico *migdal* ‘torre’. O portugués medieval coñeceu formas como *Maudalena* e *Moudalena*, mentres que na toponimia galega predominan as variantes *Madanela* e *Madalena*. Todas elas aluden á personaxe bíblica do mesmo nome, María de Magdala, que conta cunha capela na aldea de Remourelle da que popularmente forma parte.

## Lugares e parroquias 
### Lugares de Arante 
### Parroquias de Ribadeo 
## Notas
## Véxase tamén 
### Outros artigos 
* Lugares de Ribadeo
As Pereiriñas, Arante, Ribadeo

**As Pereiriñas** é un lugar da parroquia de Arante, no concello lucense de Ribadeo na comarca da Mariña Oriental.

## Toponimia 
**As Pereiriñas** é o diminutivo do fitónimo pereira, moi abondoso na toponimia de Galicia e procedente dun derivado adxectival (*arbŏre)  creado a partir de , á súa vez plural de  ‘pera’. O galego *pereira* é común ao portugués e correspóndese co catalán *perera*, mentres que o asturiano e o castelán presentan un derivado *peral* cunha presenza residual na toponimia galega. No caso das Pereiriñas non parece probábel pensar nunha variante fonética de *pedreira* (), como si acontece noutros lugares.

## Lugares e parroquias 
### Lugares de Arante 
### Parroquias de Ribadeo 
## Notas
## Véxase tamén 
### Outros artigos 
* Lugares de Ribadeo
Singapore Airlines

**Singapore Airlines** (**SIA**) é a aeroliña nacional de Singapur co seu centro de conexións no aeroporto de Singapur Changi. A compañía destaca polo uso da Singapore Girl como a figura central do *branding* corporativo. Foi elixida mellor aeroliña do mundo por Skytrax catro veces e foi número 1 nas clasificacións de mellores aeroliñas de *Travel & Leisure* durante máis de 20 anos.

Singapore Airlines ten varias empresas filiais relacionadas coas aeroliñas. SIA Engineering Company encárgase do mantemento, reparación e revisión e traballa en nove países, cun portfolio de 27 proxectos conxuntos, incluídos traballos con Boeing e Rolls-Royce. Singapore Airlines Cargo opera a frota de carga de SIA e encárgase da xestión das bodegas de carga nos avións de pasaxeiros. A compañía ten tamén dúas subsidiarias: SilkAir opera voos rexionais a cidades secundarias, mentres que Scoot opera como unha aeroliña de baixo custo.

Singapore Airlines foi o cliente de lanzamento do Airbus A380, o avión de pasaxeiros mía grande do mundo, ademais do Boeing 787-10 e da versión de ultra-longo alcance do Airbus A350-900. Atópase entre as 15 primeiras aeroliñas do mundo en termos de ingresos por pasaxeiro e quilómetro, e é a décima en pasaxeiros internacionais transportados. Singapore Airlines foi votada como a aeroliña coas mellores tripulacións de cabina por Skytrax en 2021. A aeroliña tamén gañou os postos segundo e cuarto entre as mellores aeroliñas do mundo e as máis limpas respectivamente. 

## Notas 
## Véxase tamén 
### Ligazóns externas 
* Páxina da aeroliña
Os Fornos, Arante, Ribadeo

**Os Fornos** é un lugar da parroquia de Arante, no concello lucense de Ribadeo na comarca da Mariña Oriental.

## Toponimia 
**Os Fornos** é a forma de plural do substantivo forno, procedente á súa vez do latín . Na documentación medieval galega, a estancia en que se encontraba o forno, polo xeral unha construción independente e externa á casa, aparece mencionada baixo formas como *furnus* e *forno*. Porén, podería ser que cando menos algúns destes topónimos baseados no latín  sexan aplicacións metafóricas que comparan a orografía do terreo coa construción en forma de bóveda designada polo termo latino *furnum*.

## Lugares e parroquias 
### Lugares de Arante 
### Parroquias de Ribadeo 
## Notas
## Véxase tamén 
### Outros artigos 
* Lugares de Ribadeo
Portobragán, Arante, Ribadeo

**Portobragán** é un lugar da parroquia de Arante, no concello lucense de Ribadeo na comarca da Mariña Oriental.

## Toponimia 
Ao igual ca noutros topónimos como *Portor*, *Portogaín* ou *Porcillán*, en **Portobragán** aparece a combinación do substantivo *porto* (do latín ) co xenitivo dun antropónimo, quizais , con certa presenza na documentación medieval e que parece estar na orixe doutros nomes de lugar galegos como *Abragán*, existente na actualidade nos concellos de Ribeira (como topónimo menor), O Corgo e A Estrada. En Pereiro de Aguiar documéntase un topónimo *Abregón*. Piel sinala descendentes toponímicos deste mesmo antropónimo en Portugal, como *Abregão*, *Abregã* e *Abragão*.  Por tanto, a hipótese dun sintagma  como orixe da forma *Portobragán* é conxectural, mais conta con apoios de relevancia no sistema toponímico tanto galego como portugués.

## Lugares e parroquias 
### Lugares de Arante 
### Parroquias de Ribadeo 
## Notas
## Véxase tamén 
### Outros artigos 
* Lugares de Ribadeo
Ramiro Losada Rodríguez

**Ramiro Losada Rodríguez**, nado en Rubiá o 22 de maio de 1910 e finado en Ciudad Mante (México) o 1 de abril de 1991, foi un militar e político galego.

## Traxectoria 
Construtor e capataz de Obras Públicas. Estivo emigrado en Cuba e ao regreso traballou nas obras de construción dos ferrocarrís A Coruña-Zamora. Foi inspector de obras na comarca de Valdeorras. Foi presidente da Federación Campesina do Barco de Valdeorras e do ramo da Construción en Ourense. Militante do Partido Comunista de España e afiliado á UGT. Pola súa participación na folga xeral revolucionaria de 1934 foi condenado a morte en consello de guerra en rebeldía, por estar fuxido.

Logo do golpe de Estado do 18 de xullo de 1936 fuxiu ao monte e actuou como guerrilleiro ata outubro en que pasou a Asturias onde combatiu no Batallón Galicia do que foi comisario. Coa caída de Asturias en outubro de 1937 volveu a Valdeorras e organizou un grupo guerrilleiro. Conseguiu embarcar cara á zona republicana a finais de 1938, chegando a Barcelona o 2 de xaneiro de 1939, pouco antes da entrada dos sublevados. Formou parte do V Cuerpo de ejército como sarxento e comisario. Coa caída de Cataluña cruzou a fronteira por Le Perthus o 9 de febreiro e pasou a Francia. Estivo internado no campo de concentración de Saint Cyprien e despois en París e Le Havre desde onde solicitou axuda á Embaixada de México en Francia. Después instalouse en Perpiñán e o 24 de maio de 1939 embarcou no *Sinaia* rumbo a México arribando a Veracruz o 13 de xuño. Abríronlle expediente de responsabilidades políticas en 1941. En México trabalou como empregado de comercio e dedicouse á construción.
## Vida persoal 
Casou en Ourense con Áurea González Gómez, e foi pai de Enrique Losada González (31 de outubro de 1934 - 10 de decembro de 2007) e Tomás Losada González, nado en 1936. 

No exilio, en Ciudad Mante, Tamaulipas, coñeceu a súa segunda muller, Aurora Domínguez Rodríguez. Deste matrimonio naceron catro fillos máis, Leonardo Ramiro (31 de agosto de 1952), Aurora (9 de xullo de 1956), Josefina (19 de agosto de 1958) e Luz María (10 de xuño de 1964 - 9 de decembro de 2021).

## Notas 
## Véxase tamén 
### Ligazóns externas 
* A Ciudad de la Selva na documentación escrita (II): os primeiros grupos de fuxidos na bisbarra
Barreiros, Cedofeita, Ribadeo

**Barreiros** é un lugar da parroquia de Cedofeita, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 6 habitantes (5 homes e 1 muller).

## Notas 
## Lugares e parroquias 
### Lugares de Cedofeita 
### Parroquias de Ribadeo 
## Véxase tamén 
### Outros artigos 
* Lugares de Ribadeo
Acrocordón

Un **acrocordón**, é un pequeno tumor benigno que se forma principalmente en áreas onde a pel forma pregues (ou roza), como o pescozo, a axila e as inguas. Tamén poden aparecer na cara, xeralmente nas pálpebras. 

## Etimoloxía 
O seu étimo provén do grego «ακροχορδον» (akrochordŏn), composto do termo «ακρος» (akros) que significa extremo e de «chordē» corda.

## Dimensións e forma 
Aínda que se viron algúns de até 13 mm de longo, normalmente teñen o tamaño dun gran de arroz. A superficie dun acrocordón pode ser lisa ou irregular en aparencia e adoita levantarse desde a superficie da pel nun talo carnoso chamado pedúnculo. Microscópicamente, un acrocordón está formado por un núcleo fibrovascular, ás veces tamén con células adiposas, cuberto por unha epiderme insignificante. Non obstante, poden irritarse co afeitado, a roupa, as xoias ou o eccema.

## Etioloxía 
[miniatura|237x237px| Acrocordón, pedunculado, masa fibrosa cuberta de epitelio de grosor variado, [Tinguidura de hematoxilina-eosina|tintura H&E]]
Pénsase que os acrocordóns, como outras marcas cutáneas, se producen polo rozamento da pel, xa que moitas veces se atopan en pregues e dobras da pel. aínda que un estudo de 2012 non atopou asociación entre as etiquetas cutáneas e o VPH de baixo risco ou alto risco. Os acrocordóns teñen unha prevalencia do 46% na poboación xeral. Pénsase que existe un compoñente xenético causal. Tamén son máis frecuentes en mulleres que en homes. Antes pensouse que os acrocordóns estaba asociada con pólipos colorrectais, pero os estudos demostraron que non existe tal conexión. Raramente, poden estar asociados coa síndrome de Birt-Hogg-Dubé, acromegalia e síndrome de ovario poliquístico.

O azucre no sangue e a insulina elevados están ligados a unha maior incidencia de marcas cutáneas a través dun mecanismo descoñecido.

## Tratamento 
Se se desexa ou se xustifica a eliminación, pódese conseguir por un dermatólogo, un médico xeral ou un profesional con formación similar que pode usar cauterización, criocirurxía, escisión, láser ou ligadura cirúrxica para a súa eliminación. Tamén están dispoñibles varios remedios caseiros, pero a maioría non están probados e algúns (por exemplo, o aceite da árbore do té) poden causar reaccións alérxicas na pel.

## Notas 

## Véxase tamén 
* Molluscum contagiosoum (unha enfermidade viral que ten un aspecto similar e que crece en áreas similares)
* Papiloma
* Verruga

### Ligazóns externas 
* To, Lennie; Vazquez, Thomas; Izhakoff, Nicole; Zaiac, Martin. *Nevus Lipomatosus Cutaneous Superficialis Mimicking an Acrochordon* (en inglés). Cureus, 2021 Feb 25; 13 (2), pp: e13554.
* Cómo eliminar los acrocordones - YouTube (en castelán)
* Acrocordones - wikiHow (en castelán)
Russian Helicopters

**JSC Russian Helicopters** (ruso: Вертолеты России Vertolety Rossii) é unha compañía de deseño e fabricación de helicópteros rusa con sede en Moscova. A compañía deseña e produce tanto helicópteros civís como militares. O seu principal accionista é Rostec. Foi o 24º contratista de defensa máis grande en 2012 en ingresos (o seu mellor ano do século XXI), e o segundo máis grande baseado en Rusia (tras Almaz-Antey).

## Produtos 
[dereita|miniatura|[Kamov Ka-60]]

* Kamov Ka-27
* Kamov Ka-31
* Kamov Ka-52
* Kamov Ka-60/62
* Kamov Ka-226
* Kazan Ansat
* Mil Mi-8
* Mil Mi-17
* Mil Mi-24
* Mil Mi-26
* Mil Mi-28
* Mil Mi-34
* Mil Mi-38
* Mil Mi-54
* VRT 300
* VRT 500

## Notas
TUNEL

dereita|miniatura|250x250px| Fígado de rato que mostra unha célula apoptótica tinguida con TUNEL
O marcado de final de corte de dUTP de Terminal desoxinucleotidil transferase (**TUNEL** en inglés, *Terminal deoxynucleotidyl transferase dUTP nick end labeling*)  é un método para detectar a fragmentación do ADN marcando o fragmento terminal dos ácidos nucleicos.
dereita|miniatura|250x250px| dUTP
## Método 
TUNEL é un método común para detectar a fragmentación do ADN debido a cascadas de sinalización apoptótica. O ensaio baséase na presenza de roturas no ADN que poden identificarse mediante a terminal desoxinucleotidil transferase ou TdT, un encima que cataliza a adición de dUTPs que  son marcados secundariamente cun biomarcador. Tamén podería marcar células que sufriron danos graves no ADN.

## Notas 
## Véxase tamén 
* Apoptose

### Ligazóns externas 
* Datos: 
* Multimedia: TUNEL

* 

*
Sǎo Dú Èr Tiān Dì Duì Jué

***Sǎo Dú Èr Tiān Dì Duì Jué*** (en ) é un filme de Hong Kong de 2019 dirixido por Herman Yau, producido e protagonizado por Andy Lau. É unha secuela, só de título, do filme *Sǎo dú* cunha nova historia e con Louis Koo nun papel diferente.

Foi escollido como candidato de Hong Kong ó Óscar ó mellor filme internacional na 92ª edición dos premios, mais finalmente non foi nomeado.

## Personaxes 
*Andy Lau como Yu Shun-tin (余順天)
*Louis Koo como Fung Chun-kwok (馮振國)
*Michael Miu como Lam Ching-fung (林正風)
*Karena Lam como Michelle Chow (鄒文鳳)
*Kent Cheng como Yu Nam (余南)
*Gordon Lam como o secretario de Xustiza de Hong Kong
*Chrissie Chau como May Chan (陳靜美)
*Cherrie Ying como Fong Yau-ka (方悠嘉)
*Cheung Kwok-keung como Ming (阿明)
*Carlos Chan como Jack Yau (丘世鴻)
*Michelle Wai como Apple Tse (謝家欣)
*Jun Kung como Cho Tai (曹泰)
*MC Jin como Cho Ping (曹平)
*Jimmy Au como Chiu Wing-cheung (趙永昌)
*Jerome Cheung como Dicky (迪奇)
*Elena Kong como Cheung Ching (張清)
*Lau Kong como Cheung Chi-ming (張子明)
*Ben Yuen como subcomisario de Operacións Policiais.
*Halina Tam as Doctor Siu Ka-man (蕭家文)
*Gill Mohindepaul Singh as Abbas Abraham (阿巴斯)
*Sam Lee como un narcotraficante de barrio.
*Philippe Joly como Josef
*Faith Lee como Florence Lam

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
Damas do teatro

***Damas do teatro*** (en ) é un filme estadounidense de 1937 dirixido por Gregory La Cava. É unha adaptación da obra do mesmo nome, e conta a historia de varias aspirantes a actrices que viven xuntas no 158 West 58th Street de Nova York. Está protagonizado por Katharine Hepburn, Ginger Rogers, Adolphe Menjou, Gail Patrick, Constance Collier, Andrea Leeds, Samuel S. Hinds e Lucille Ball. Eve Arden e Ann Miller, que acadaron a fama en filmes posteriores, interpretan papeis menores.

Estreouse en galego o 20 de novembro de 2021 a través da TVG.

## Sinopse 
Terry Randall é unha moza aspirante a actriz que chega ao Footlight Club, unha pensión teatral de Nova York onde viven outras actrices que desexan triunfar. Alí, a súa presenza provoca roces con elas, incluíndo a súa nova compañeira de cuarto Jean Maitland, á que non lle fai graza a chegada de Terry á casa. Cando o produtor teatral Anthony Powell se fixa na atractiva Jean, é Terry en cambio quen entra na escena.

Algunhas compañeiras non terán máis remedio que esquecer os seus soños, quedar, casar ou volver ao lugar do que saíron un día.

## Personaxes 
* Eve Arden como Eve
* Ann Miller como Annie
* Franklin Pangborn como Harcourt
* William Corson como Bill
* Pierre Watkin como Richard Carmichael
* Grady Sutton como "Butch"
* Frank Reicher como director de teatro
* Jack Carson como Mr. Milbanks
* Phyllis Kennedy como Hattie
* Margaret Early como Mary Lou
* Florence Reed (sen acreditar)

## Notas
Heriberto López Bello

**Heriberto Julio López Bello**, nado en Ourense o 11 de maio de 1907 e finado en Guadalaxara (México) o 10 de maio de 1959, foi un mestre e político galego.

## Traxectoria 
Fillo de Amadeo López Vázquez e da mestra Amparo Bello Carballo. Estudou Maxisterio na Escola Normal de Ourense. Mestre de Cornoces (Amoeiro) durante cinco anos. Logo da folga xeral revolucionaria de 1934 estivo detido durante vinte e cinco días. Militante da UGT. Logo do golpe de Estado do 18 de xullo de 1936 foi detido o 21 de xullo. Pasou á Prisión Provincial de Ourense o 24 de xaneiro de 1937 e foi posto en liberdade o 8 de febreiro. Condenado á pena de morte en consello de guerra o 23 de abril de 1937. Volveu ingresr na Prisión de Ourense o 10 de outubro procedente da Prisión de Talavera de la Reina. Foi trasladado a Irún para un intercambio de presos o 28 de xuño de 1938. Foille conmutada a pena e cambiado en Luarca o 4 de outubro de 1938. Rehabilitado como mestre polo goberno republicano en novembro de 1938, foi Miliciano da Cultura e serviu na Artillaría de Costa da Comandancia de Barcelona, onde ingresou no PSOE. Coa caída de Cataluña pasou a Francia por Portbou o 10 de febreiro de 1939 e foi internado nos campos de concentración de Saint Cyprien e Barcarès-sur-Mer ata que o 24 de maio de 1939 embarcou no *Sinaia* rumbo a México arribando a Veracruz o 13 de xuño. Pertenceu ao sector negrinista do PSOE en México. Finou en México en 1959.

## Vida persoal 
Casou en Colima con Laura Arreola Chávez en 1947.
## Notas 
## Véxase tamén 
### Ligazóns externas 
* Ficha en Represión franquista en Lugo
* Expediente persoal do recluso Heriberto López Bello
Os Carboeiros, Entenza, Salceda de Caselas

**Os Carboeiros** é un lugar da parroquia de Entenza, no concello pontevedrés de Salceda de Caselas na comarca de Vigo. Segundo o IGE, en 2022 tiña 2 habitantes (1 home e 1 muller).

## Lugares e parroquias
### Lugares de Entenza 
### Parroquias de Salceda de Caselas
## Notas 
## Véxase tamén 
### Outros artigos 
* Lugares de Salceda de Caselas
A Ponte, Covelas, Ribadeo

**A Ponte** é un lugar da parroquia de Covelas, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 7 habitantes (4 homes e 3 mulleres).

Sitúase a carón dos lugares da Ponte (Arante) e A Ponte (Cedofeita).

## Notas 

## Lugares e parroquias
### Lugares de Covelas
### Parroquias de Ribadeo
A Barrio da Campana, A Devesa, Ribadeo

**A Barrio da Campana** ou **O Barrio da Campana** é un lugar da parroquia da Devesa, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 9 habitantes (5 homes e 4 mulleres).

## Lugares e parroquias
### Lugares da Devesa
### Parroquias de Ribadeo
## Notas
As Aceñas, Ove, Ribadeo

**As Aceñas** ou **As Aceas** é un lugar da parroquia de Ove, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 5 habitantes (4 homes e 1 muller).

Limita polo leste coa ría de Ribadeo.

## Notas 
## Lugares e parroquias
### Lugares de Ove
### Parroquias de Ribadeo
A Eirexa, Ove, Ribadeo

**A Eirexa** é un lugar da parroquia de Ove, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 33 habitantes (18 homes e 15 mulleres).

## Toponimia 
O topónimo **A Eirexa** (do latín , o lugar da igrexa) débese á presenza no lugar da igrexa de San Xoán de Ove.

## Lugares e parroquias
### Lugares de Ove
### Parroquias de Ribadeo
## Notas
San Lázaro, Ove, Ribadeo

**San Lázaro** é un lugar da parroquia de Ove, no concello lucense de Ribadeo na comarca da Mariña Oriental. O lugar, ó norte da parroquia, hoxe está integrado case na súa totalidade na vila de Ribadeo.

## Toponimia 
O topónimo **San Lázaro** é un haxiotopónimo referido a Lázaro de Betania e débese á que o lugar naceu preto da capela de San Lázaro de Ribadeo, situada no Camiño do Norte, cun hospital anexo xa desaparecido.

## Lugares e parroquias
### Lugares de Ove
### Parroquias de Ribadeo
O Outeiro, Piñeira, Ribadeo

**O Outeiro** é un lugar da parroquia de Piñeira, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 6 habitantes (3 homes e 3 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias
### Lugares de Piñeira
### Parroquias de Ribadeo
## Notas
Ribadeo, Ribadeo, Ribadeo

**Ribadeo** é un lugar da parroquia de Ribadeo, no concello lucense de Ribadeo na comarca da Mariña Oriental. É a capital do concello ao que lle dá nome. 

Segundo o Instituto Galego de Estatística, en 2024 tiña 7095 habitantes (3287 homes e 3808 mulleres).

## Notas 

## Lugares e parroquias
### Lugares de Ribadeo
### Parroquias de Ribadeo
A Vilavella, Ribadeo, Ribadeo

**A Vilavella** é un lugar da parroquia de Ribadeo, no concello lucense de Ribadeo na comarca da Mariña Oriental. Forma un único núcleo xunto coa Vilavella (Ove).

## Lugares e parroquias
### Lugares de Ribadeo
### Parroquias de Ribadeo
San Tomé, Santalla de Vilausende, Ribadeo

**San Tomé** é un lugar da parroquia de Santalla de Vilausende, no concello lucense de Ribadeo na comarca da Mariña Oriental. Segundo o Instituto Galego de Estatística, en 2024 tiña 8 habitantes (5 homes e 3 mulleres).

## Toponimia 
O topónimo **San Tomé** é un haxiotopónimo referido ao apóstolo Tomé e débese á presenza no lugar dunha capela baixo dita advocación.

## Notas

## Lugares e parroquias 
### Lugares de Santalla de Vilausende
### Parroquias de Ribadeo
Jesús Abad Colorado

**Jesús Abad Colorado**, nado en Medellín o 22 de abril de 1967, é un fotoxornalista colombiano. O seu traballo céntrase nos dereitos humanos e o conflito armado de Colombia.

## Traxectoria 
Naceu en 1967 en Medellín. Recibiu un BA en Comunicacións da Universidade de Antioquia. Traballou como fotógrafo para o diario* El Colombiano* de Medellín de 1992 a 2001. O seu traballo exhibiuse en máis de 30 exposicións, e internacionalmente. É coautor de dous libros, *Relatos e Imágenes: El desplazamiento forzado en Colombia* e *La prisión, realidades de las cárceles en Colombia*, e colaborou en moitos outros libros sobre o tema dos dereitos humanos, ademais do documental *El testigo* en 2019, transmitido pola canle Caracol de Televisión. En 2000, foi secuestrado nunha barricada polas guerrillas do Exército de Liberación Nacional e retido durante dous días.

O seu traballo foi recoñecido con numerosos premios. Gañou o Premio Simón Bolívar de Xornalismo tres veces. En 2006, foi galardoado co premio Caritas en Suíza e o CPJ International Press Freedom Awards do Comité para a Protección dos Xornalistas (CPJ). O CPJ nunca outorgara este galardón a un fotoperiodista. En 2009, estivo na lista de candidatos para o Premio Pictet.

## Notas
Érase una vez en Euskadi

***Érase una vez en Euskadi*** é un filme español de 2021 dirixido por Manu Gómez e protagonizado por Asier Flores, Aitor Calderón, Miguel Rivera e Hugo García.

## Sinopse 
Euskadi, 1985. O colexio rematou e por fin chegan as vacacións. Marcos e os seus 3 amigos, José Antonio, Paquito e Toni, reciben expectantes a chegada do verán. Percorrerán as horas no labirinto que a vida lles deparou, nunha Euskadi antiga, loitadora, convulsa. Un labirinto de paredes grafiteiras, onde rebotan as pelotas de goma e os soños de liberdade; cuberto dun ceo gris prefabricado en cooperativas, onde a morte e a vida xa non manteñen relacións formais.

## Personaxes 
* Asier Flores como Marcos
* Aitor Calderón como Toni
* Miguel Rivera como Paquito
* Hugo García como José Antonio
* Luis Callejo como Jesús
* Marian Álvarez como Carmen
* Vicente Vergara como Mariano
* Pilar Gómez como Josefa
* Vicente Romero como Anselmo
* María Isasi como Pura
* María Alfonsa Rosso como Concha
* Arón Piper como Maserati
* Yon González como Félix
* Ruth Díaz como Dolores
* Josean Bengoetxea como Luis Mari
* Rafael Martín como Julián
* Betiza Bismark como Mirta
* Elena Gutiérrez como Azucena
* Chema Trujillo como Ángel
* Sandra Ferrús como profesora

## Notas
Masacre de Bojayá

O **masacre de Bojayá** foi un masacre que ocorreu o 2 de maio de 2002 na vila de Bellavista, no concello de Bojayá, no departamento de Chocó, en Colombia. O grupo guerrilleiro das Forzas Armadas Revolucionarias de Colombia (FARC) atacou a vila nun intento de tomar o control da rexión do río Atrato e disputarllo aos paramilitares de ultradereita das Autodefensas Unidas de Colombia (AUC). Durante os combates, as FARC lanzaron unha bomba cilíndrica cun morteiro contra os paramilitares das AUC situados xunto ás murallas dunha igrexa. A bomba atravesou o tellado da igrexa e estoupou no altar do interior. Dos aproximadamente 300 habitantes da vila que se refuxiaran na igrexa, 119 morreron na explosión (incluíndo 45 nenos).

[[Ficheiro:Casa de la Hermanas Agustinas.jpg|miniatura|303x303px|A residencia das monxas agustinas, onde arredor de 100 persoas se refuxiaron da loita.

## Notas
A Chafarica, Lagoa, Alfoz

**A Chafarica** é un lugar da parroquia de Lagoa no concello lugués de Alfoz na comarca da Mariña Central.

## Lugares e parroquias 
### Lugares de Lagoa 
### Parroquias de Alfoz
Azomonas

***Azomonas***

As bacterias do xénero *Azomonas* forman inclusións intracelulares de polihidroxialcanoatos baixo certas condicións ambientais (por exemplo, falta de elementos como o fósforo, nitróxeno ou oxíxeno combinados cunha subministración excesiva de fontes de carbono).

## Etimoloxía 
O nome Azomonas significa 'mónada do nitróxeno'. Procede do neolatín *azo*, 'pertencente ao nitróxeno' e *monas*, 'unidade' (aquí 'bacteria'). Azo procede á súa vez do grego *a* e *zōē*, 'que non sustenta a vida'.

## Notas
Turbomeca Makila

O **Turbomeca Makila** é unha familia de motores turboeixo franceses para ser utilizados en helicópteros. O Makila encendeuse por vez primeira en 1976 e voou en 1977. A saída típica de potencia e duns 1 700 cabalos. En 2012 foran construídos uns 2 200 motores.

## Notas
Lockheed Martin

**Lockheed Martin Corporation** é unha corporación estadounidense aeroespacial, de armas, defensa, seguridade da información e tecnoloxía con intereses en todo o mundo. Formouse pola fusión de Lockheed Corporation con Martin Marietta en marzo de 1995. A súa sede atópase en North Bethesda, Maryland, na área de Washington, D.C. Lockheed Martin tiña ao redor de 115 000 empregados en todo o mundo, incluídos uns 60 000 enxeñeiros e científicos en xaneiro de 2022.

Lockheed Martin é unha das compañías máis grandes na industria aeroespacial, de apoio militar, seguridade, e tecnoloxía. Foi o contratista de defensa máis grande do mundo por ingresos no ano fiscal 2014. En 2013 o 78% dos ingresos de Lockheed Martin foron por vendas militares; encabezou a lista de contratistas do goberno federal estadounidense e recibiu preto do 10% dos fondos pagados polo Pentágono. En 2009 os contratos do goberno dos Estados Unidos representaron 38 400 millóns de dólares (85%), os contratos de gobernos estranxeiros 5 800 millóns (13%), e outros contratos  900 millóns (2%).

A metade das vendas anuais da corporación son para o Departamento de Defensa dos Estados Unidos. Lockheed Martin tamén é contratista do Departamento de Enerxía estadounidense e da NASA.

Lockheed Martin opera en catro segmentos de negocio: aeronáutica, mísiles e control de fogo, sistemas rotativos e de misión, e espazo. A compañía recibiu o Trofeo Collier seis veces, incluído en 2001 por ser parte do desenvolvemento do LiftFan Propulsion System do X-35/F-35B e recentemente en 2018 polo Automatic Ground Collision Avoidance System (Auto-GCAS). Lockheed Martin atópase no presente desenvolvendo o F-35 Lightning II e lidera a cadea de subministración internacional, lidera o equipo para o desenvolvemento e implementación de solucións tecnolóxicas para o novo Space Fence da USAF (o substituto do AFSSS), e é o principal contratista no desenvolvemento do módulo de mando Orion. A compañía tamén ten inversións en sistemas de saúde, sistemas de enerxía renovable, distribución de enerxía intelixente, e fusión nuclear compacta.

## Notas
Forza Aérea Colombiana

A **Forza Aérea Colombiana** é a forza aérea da República de Colombia. A Forza Aérea Colombiana é unha das tres institucións das Forzas Militares de Colombia. Foi encargada de acordo á Constitución de 1991 coa labor de exercer e manter o dominio do espazo aéreo colombiano para defender a soberanía, integridade territorial e a orde constitucional. É unha das forzas aéreas latinoamericanas máis grandes e de maior actividade debido ao seu importante rol na loita contra o narcoterrorismo. No ano 2019, contaba con preto de 13&nbsp;650 efectivos, é a máis adestrada e con maior experiencia no continente Americano só por detrás da forza aérea dos Estados Unidos.

É a única forza aérea a nivel mundial que ten acreditados os seus procesos cos estándares ISO 9001 e NTCGP 1000. A ISO 9001 corresponde ao sistema de xestión da calidade coa norma internacional. O segundo certificado, o NTCGP 1000, corresponde á norma técnica de calidade da xestión pública, como froito da Lei 872 de 2003, que esixe a todas as entidades públicas poñer en funcionamento o sistema de xestión de calidade antes de decembro de 2008.

A FAC ten a distinción de terse empregado en misións de observación e combates aéreos dende a guerra colombo-peruana de 1932. A Forza Aérea Colombiana tamén serviu con distinción durante a segunda guerra mundial nas illas de San Andrés. No marco do conflito armado interno, ningún goberno electo foi destituído pola forza, pois a FAC contribuíu a sufocar múltiples rebelións de orixe terrorista, militar e política.

## Notas 
## Véxase tamén 
### Ligazóns externas 
* Páxina oficial
Teixeira de Abaixo, Penarrubia, Baralla

**Teixeira de Abaixo** é un lugar da parroquia de Penarrubia no concello lugués de Baralla na comarca dos Ancares. Segundo o Instituto Galego de Estatística, en 2024 tiña 6 habitantes (3 homes e 3 mulleres).

## Notas 
## Lugares e parroquias 
### Lugares de Penarrubia 
### Parroquias de Baralla 
## Véxase tamén 
### Outros artigos 
* Lugares de Baralla
Teixeira, Vilapún, Cervantes

**Teixeira** é un lugar da parroquia de Vilapún no concello lugués de Cervantes na comarca dos Ancares. Segundo o Instituto Galego de Estatística, en 2024 tiña 3 habitantes (2 homes e 1 muller).

## Notas 
## Lugares e parroquias 
### Lugares de Vilapún 
### Parroquias de Cervantes
A Barqueira, Castelo, Cervo

**A Barqueira** é un lugar da parroquia de Castelo no concello lucense de Cervo na comarca da Mariña Occidental.

## Lugares e parroquias 
### Lugares de Castelo 
### Parroquias de Cervo
Alberto Canal

**Alberto Canal**, nado en Casal de Maus-A Merca o 15 de novembro 1967, é un xornalista e escritor galego.

## Traxectoria 
Foi seminarista e estudou na Universidade Complutense de Madrid. Comezou traballando de xornalista na prensa escrita e despois pasou á comunicación empresarial en Caldaria. 

## Obra 
* *Conexión Tubinga* (2008). Vigo: Xerais. 224 páxs. ISBN  978-84-9782-903-8. ePub: ISBN 978-84-9121-224-9. Novela unha intriga filosófica sobre a existencia de Deus*.*
* *O amor nos escuros días de Birkenau* (2016). Vigo: Xerais. 304 páxs. ISBN 978-84-9121-050-4. ePub: ISBN 978-84-9121-062-7. Novela sobre a maldade gratuíta do réxime nazi.
* *O trapecista da malla de rombos* (2018). Vigo: Xerais. 216 páxs. ISBN 978-84-9121-302-4. ePub: ISBN  978-84-9121-308-6. Novela  a experiencia do circo ourensán de Bemposta, La Ciudad de los Muchachos.
* *Carolina* (2022). Vigo: Xerais. 344 páxs. ISBN 978-84-1110-136-3. ePub: ISBN 978-84-1110-131-8. É unha historia de paixóns, vinganza e libros.

## Premios e mencións 
* 2008: finalista do Premio Xerais por *Conexión Tubinga.*
* 2009: finalista do Premio San Clemente por *Conexión Tubinga.*
* 2016: finalista do Premio Xerais por *O amor nos escuros días de Birkenau.*

## Notas
Lagás, Cervo, Cervo

**Lagás** ou **Lagas** é un lugar da parroquia de Cervo no concello lugués de Cervo na comarca da Mariña Occidental. Segundo o Instituto Galego de Estatística, en 2024 estaba deshabitado.

## Notas 

## Lugares e parroquias 
### Lugares de Cervo 
### Parroquias de Cervo
Lino Alonso

**Lino Enrique Alonso Pérez**, nado en Castrelo de Miño o 6 de xuño de 1956 e finado na Paz o 9 de abril de 2017, foi un adestrador de fútbol galego-venezolano. Destacou principalmente como adestrador no fútbol base e pola difusión da práctica do fútbol en Venezuela.

Era irmán de Odilo Alonso, futbolista e presidente da Hermandad Gallega de Venezuela, e tío do tamén futbolista Odilo Alonso, xogador do Rápido de Bouzas.

## Traxectoria 
Nacido en Castrelo de Miño, aos 13 anos emigrou a Venezuela xunto co seu pai Odilo, súa nai Blandina e seu irmán Odilo. Obtivo o título de adestrador no Colexio Nacional de Adestradores de Venezuela, no que máis tarde chegou a ocupar o posto de Instrutor Nacional.

Durante a década dos 80, adestrou as categorías inferiores do Colexio Santo Tomás de Villanueva, coas que competiu en dúas ligas: Criollitos de Venezuela Cesar del Vecchio e LIEF (despois LIDE).

Dirixiu o Deportivo Galicia na Liga de Fútbol Profesional durante oito tempadas, proclamándose dúas veces campión da Segunda División (1987/88 e 1991/92). Gañou ademais unha medalla de prata nos Xogos Bolivarianos de 2005 e Odesur 1996, así como unha medalla de bronce nos Xogos Bolivarianos de 1998 e 2001.

Posteriormente encargouse de dirixir o Carabobo FC na tempada 2006/07 e clasificouse para a Copa Suramericana. Despois foi chamado por César Farías para ser o seu asistente técnico na selección sub-20 e máis tarde na absoluta, na que permaneceu ata o final da eliminatoria para o Mundial de 2014. Tamén acompañou a César Farías durante a súa carreira como técnico no Xolos de Tijuana de México, Cerro Porteño en Paraguai e The Strongest en Bolivia. Ademais formou parte da directiva do Zulia Fútbol Club como director deportivo.

En 2012 foi galardoado pola Confederación Suramericana de Fútbol (Conmebol) pola súa importante traxectoria no fútbol continental. Faleceu o domingo 9 de abril de 2017 por mor dunha pneumonía.

## Palmarés 
;Deportivo Galicia
* **Segunda División de Venezuela (2):** 1987/88, 1991/92.

;Selección sub-17 de Venezuela
* **Medalla de prata nos Xogos Suramericanos (1):** 1994.
* **Medalla de prata nos Xogos Bolivarianos (1):** 2005.

;Selección sub-21 de Venezuela
* **Medalla de ouro nos Xogos Suramericanos e do Caribe (1):** 1998.

## Notas
Adai, Adai, O Corgo

**Adai** é un lugar da parroquia de Adai no concello lucense do Corgo na comarca de Lugo. Segundo o Instituto Galego de Estatística, en 2024 tiña 71 habitantes (36 homes e 35 mulleres).

## Toponimia
O topónimo **Adai** ten orixe no antropónimo de orixe xermánica .

## Lugares e parroquias 
### Lugares de Adai 
### Parroquias do Corgo 
## Notas
Outeiro, Adai, O Corgo

**Outeiro** é un lugar da parroquia de Adai no concello lucense do Corgo na comarca de Lugo.

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Adai 
### Parroquias do Corgo 
## Notas
As Aceñas, Adai, O Corgo

**As Aceñas** ou **As Aceas** é un lugar da parroquia de Adai no concello lucense do Corgo na comarca de Lugo. Sitúase a carón do río Chamoso.

Segundo o Instituto Galego de Estatística, en 2024 estaba deshabitado.

## Lugares e parroquias 
### Lugares de Adai 
### Parroquias do Corgo 
## Notas
A Eirexe, O Alto, O Corgo

**A Eirexe** é un lugar da parroquia do Alto no concello lucense do Corgo na comarca de Lugo. Segundo o Instituto Galego de Estatística, en 2024 tiña 24 habitantes (13 homes e 11 mulleres).

## Toponimia 
O topónimo **A Eirexe** (do latín , o lugar da igrexa) débese á presenza no lugar da igrexa parroquial.

## Lugares e parroquias 
### Lugares do Alto 
### Parroquias do Corgo 
## Notas
Vigo, O Alto, O Corgo

**Vigo** é un lugar da parroquia do Alto no concello lucense do Corgo na comarca de Lugo. Segundo o Instituto Galego de Estatística, en 2024 tiña 15 habitantes (9 homes e 6 mulleres).

## Toponimia 
A orixe do topónimo é o latín  (acusativo de *vicus, vici*, "aldea sen murallas"), frecuente para aqueles pequenos poboamentos semiurbanos ou rurais sen fortificar, ou "aldeas".

## Lugares e parroquias 
### Lugares do Alto 
### Parroquias do Corgo 
## Notas 
## Véxase tamén 
### Outros artigos 
*Lugares do Corgo
Vilamarín, Campelo, O Corgo

**Vilamarín** é un lugar da parroquia de Campelo no concello lucense do Corgo na comarca de Lugo. Segundo o Instituto Galego de Estatística, en 2024 tiña 2 habitantes (1 home e 1 muller). Forma un único núcleo xunto con Vilamarín (Fonteita).

## Lugares e parroquias 
### Lugares de Campelo 
### Parroquias do Corgo 
## Notas
A Ponte de Neira, Cela, O Corgo

**A Ponte de Neira** é un lugar da parroquia de Cela no concello lucense do Corgo na comarca de Lugo. Segundo o Instituto Galego de Estatística, en 2024 tiña 14 habitantes (4 homes e 10 mulleres).

Do outro lado do río Neira está o lugar da Ponte de Neira (Vilarmosteiro, O Páramo).

## Lugares e parroquias 
### Lugares de Cela 
### Parroquias do Corgo 
## Notas
Abragán, Escoureda, O Corgo

**Abragán** é un lugar da parroquia de Escoureda no concello lucense do Corgo na comarca de Lugo. Está a carón do lugar de Abragán, da parroquia de Abragán.

Segundo o Instituto Galego de Estatística, en 2024 tiña 7 habitantes (2 homes e 5 mulleres).

## Lugares e parroquias 
### Lugares de Escoureda 
### Parroquias do Corgo 
## Notas
O Mesón dos Ramos, Fonteita, O Corgo

**O Mesón dos Ramos** é un lugar da parroquia de Fonteita no concello lucense do Corgo na comarca de Lugo.

## Toponimia 
O topónimo "Mesón" pode facer referencia a un establecemento público onde se serve comida, ou tamén pode estar vinculado cun orónimo que fai referencia a unha zona chá e elevada, nunha relación figurada co termo *meso* semellante á existente entre *meseta* e *mesa*.

## Lugares e parroquias 
### Lugares de Fonteita 
### Parroquias do Corgo 
## Notas
A Ermida, Franqueán, O Corgo

**A Ermida** é un lugar da parroquia de Franqueán no concello lucense do Corgo na comarca de Lugo. Segundo o Instituto Galego de Estatística, en 2024 tiña 6 habitantes (3 homes e 3 mulleres).

## Toponimia
O topónimo deriva do latín , que é unha igrexa pequena, polo xeral lonxe ou fóra dun núcleo de poboación, ou tamén pode facer referencia a un sitio ermo ou sen traballar.

## Lugares e parroquias 
### Lugares de Franqueán 
### Parroquias do Corgo 
## Notas
O Monte de Silva, Santo Estevo de Folgosa, O Corgo

**O Monte de Silva** é un lugar da parroquia de Santo Estevo de Folgosa no concello lucense do Corgo na comarca de Lugo. Segundo o Instituto Galego de Estatística, en 2024 tiña 11 habitantes (4 homes e 7 mulleres).

Sitúase preto do Monte de Silva (Franqueán).

## Lugares e parroquias 
### Lugares de Santo Estevo de Folgosa 
### Parroquias do Corgo 
## Notas
Xosé Cafasso

**Xosé Cafasso** nado en Castelnuovo d'Asti o 15 de xaneiro de 1811 e finado en Turín o 23 de xuño de 1860, foi un sacerdote Católico Romano italiano. Foi canonizado o 22 de xuño de 1947 polo papa Pío XII.

## Traxectoria 
miniatura|esquerda
Giuseppe Cafasso foi amigo de Xoán Bosco dende neno. Fíxose sacerdote aos 23 anos, comezou a axudar ás persoas en situación de pobreza. O 18 de decembro de 1859, axudou a fundar os Salesianos con Xoán Bosco.

## Notas
Trastoi, Vilavella, As Pontes de García Rodríguez

**Trastoi** é un lugar da parroquia de Vilavella, no concello lucense das Pontes de García Rodríguez, na comarca da Terra Chá.

## Lugares e parroquias 
### Lugares de Vilavella 
### Parroquias das Pontes de García Rodríguez
Crex

***Crex*** é un xénero de aves gruiformes pertencente á familia *Rallidae*. As súas especies distribúense pola Eurasia paleártica e África.
* *Crex egregia* – guión africano;
* *Crex crex* – guión de paspallás.

## Notas 
## Véxase tamén
Unión Demócrata Foral

**Unión Demócrata Foral** (**UDF**) foi o nome dunha coalición electoral española de ámbito navarro que concorreu ás eleccións municipais e autonómicas de 1987. Formábana o Partido Demócrata Popular, o Partido Liberal, que abandonaran pouco antes Coalición Popular, e un pequeno partido democristián de ámbito navarro, o Partido Demócrata Foral. A súa cabeza de lista para as eleccións ao Parlamento de Navarra foi Jaime Ignacio del Burgo, do Partido Demócrata Popular.

UDF obtivo 3 deputados nas eleccións ao Parlamento de Navarra, grazas aos 17.663 votos conseguidos (6,32%), e formou un grupo parlamentario propio. En 1989, tras a refundación do Partido Popular, na que se integraron os partidos que compuñan UDF, os dous parlamentarios de Alianza Popular integráronse no grupo parlamentario de UDF, creando o Grupo Parlamentario Popular composto por 5 membros.

## Notas
A Veiga de Anzuelos, Gomeán, O Corgo

**A Veiga de Anzuelos** é un lugar da parroquia de Gomeán no concello lucense do Corgo na comarca de Lugo. Se ben o núcleo orixinal da Veiga de Anzois está na parroquia de Vilarello (Láncara), a carón da estrada N-VI, expandiuse ao concello do Corgo pola construción dunha central leiteira en 1981 e posteriormente un transformador eléctrico. 

O Nomenclátor recolle tamén o lugar da Veiga de Anzuelos (Santo Estevo de Folgosa), dentro do mesmo concello do Corgo; mais tamén o da Veiga de Anzuelos (Vilarello, Láncara), estando así a localidade dividida en dous concellos e tres parroquias diferentes.

## Lugares e parroquias 
### Lugares de Gomeán 
### Parroquias do Corgo
A Estación, Laxosa, O Corgo

**A Estación** é un lugar da parroquia de Laxosa no concello lucense do Corgo na comarca de Lugo. Segundo o Instituto Galego de Estatística, en 2024 tiña 79 habitantes (38 homes e 41 mulleres).

## Toponimia
O topónimo **A Estación** é un hodónimo referido á presenza dunha estación de ferrocarril, a estación de Laxosa.

## Lugares e parroquias 
### Lugares de Laxosa 
### Parroquias do Corgo 
## Notas
A Cerdeira, San Román de Vilaestrofe, Cervo

**A Cerdeira** é un lugar da parroquia de San Román de Vilaestrofe no concello lucense de Cervo na comarca da Mariña Occidental. Segundo o Instituto Galego de Estatística, en 2024 tiña 7 habitantes (4 homes e 3 mulleres).

## Notas 

## Lugares e parroquias 
### Lugares de San Román de Vilaestrofe 
### Parroquias de Cervo
Coedo, Marei, O Corgo

**Coedo** é un lugar da parroquia de Marei no concello lugués do Corgo, na comarca de Lugo. Segundo o Instituto Galego de Estatística, en 2024 tiña 1 habitante (1 home).

Está a carón do lugar de Coedo (Abragán).

## Lugares e parroquias 
### Lugares de Marei 
### Parroquias do Corgo 
## Notas
Santo Estevo, Santo Estevo de Folgosa, O Corgo

**Santo Estevo** é un lugar da parroquia de Santo Estevo de Folgosa no concello lucense do Corgo na comarca de Lugo. Segundo o Instituto Galego de Estatística, en 2024 tiña 16 habitantes (8 homes e 8 mulleres).
## Toponimia 
O topónimo **Santo Estevo** é un haxiotopónimo referido ao mártir Estevo e débese á presenza no lugar da igrexa parroquial.

## Lugares e parroquias 
### Lugares de Santo Estevo de Folgosa 
### Parroquias do Corgo 
## Notas
Serín, Bergazo, O Corgo

**Serín** é un lugar da parroquia de Bergazo no concello lucense do Corgo na comarca de Lugo. Forma un único núcleo con Serín (O Corgo).

## Lugares e parroquias 
### Lugares de Bergazo 
### Parroquias do Corgo
O Camiño Branco, Santo Estevo de Farnadeiros, O Corgo

**O Camiño Branco** é un lugar da parroquia de Santo Estevo de Farnadeiros no concello lucense do Corgo, na comarca de Lugo.

## Lugares e parroquias 
### Lugares de Santo Estevo de Farnadeiros 
### Parroquias do Corgo
Azomonas agilis

***Azomonas agilis***  é unha especie de bacteria móbil, gramnegativa que se encontra nas augas e pode fixar o nitróxeno atmosférico. É a especie tipo do xénero *Azomonas*.

*A. agilis* lembra a un protista coas súas grandes células de forma ovoide, elipsoidal ou cocoide. As súas células son relativamente grandes, xeralmente de 2,5 a 6,4 μm de longo e de 2,0 a 2,8 μm de ancho, aínda que tamén se describiron células xigantes de entre 10,0 e 13,5 μm.

## Notas 
## Véxase tamén 
### Ligazóns externas 
*Type strain of *Azomonas agilis* at Bac*Dive* -  the Bacterial Diversity Metadatabase
Fornas de Arriba, Fornas, Chantada

**Fornas de Arriba** é un lugar da parroquia de Fornas no concello lugués de Chantada, na comarca de Chantada.

## Lugares e parroquias 
### Lugares de Fornas 
### Parroquias de Chantada
Morazán

O termo **Morazán** pode referirse a:

Como topónimo, pode referirse a:

;Fóra de Galiza

;En Guatemala
***Morazán**, municipio do departamento de El Progreso.

;En Honduras
***Francisco Morazán**, departamento de Honduras;
***Morazán**, municipio do departamento de Yoro;
***Estadio Francisco Morazán,** estadio en San Pedro Sula.

;No Salvador
***Morazán**, departamento do Salvador.

Amais, como apelido, pode referirse a:

***Francisco Morazán**, presidente da República Federal de Centroamérica de 1830 a 1839.

## Véxase tamén
### Outros artigos
***O Morazás**, lugar da parroquia de Verdes, no concello de Coristanco.
Svetlana Gerasimenko

**Svetlana Ivánovna Gerasimenko** (en ; ), nada en Baryshivka o 23 de febreiro de 1945 e finada o 8 de abril de 2025, foi unha astrónoma soviética e taxica, descubridora do cometa 67P/Churyumov@–Gerasimenko.

O 11 de setembro de 1969 Gerasimenko, mentres traballaba no Instituto de Astrofísica Alma-Ata, preto de Almaty, a capital da República Socialista Soviética, a Unión Soviética fotografou o cometa 32P/Comas Solà usando o telescopio Maksutov de 50&nbsp;cm. Despois de regresar á súa casa do instituto,  Klim  Ivánovich  Churyumov do Observatorio Astronómico  da Universidade Nacional de Kíiv examinou esta fotografía e atopou un obxecto cometario preto do bordo da placa, pero supuxo que isto era Comas Solà.3​4​. O 22 de outubro, case un mes despois de que a fotografía fose tomada, descubriu que o obxecto non podía ser de Comas Solà, porque estaba 2-3 graos fóra da posición esperada. Un exame máis detallado produciu unha débil imaxe de Comas Solà na súa posición na placa, o que demostra que o outro obxecto era un cometa. Mirando a través de todo o material recolleito atópase este novo obxecto en máis de catro placas, datada o 9 e o 21 de setembro.

## Notas